તેટલાં સુંદર પુષ્પ તેનાં હોય છે. આશરે ૧૦૦થી પ૦૦ વર્ષનું આ વૃક્ષનું આયુષ્ય હોય છે. કેટલાક દેશમાં તે ૧,૦૦૦ વર્ષ પણ જીવે છે. રાવણની લંકામાં અશોક વાટિકા હતી. તેમાં આ વૃક્ષ સૌથી વધુ હતાં. જેથી લંકામાં પુષ્કળ સમૃદ્ધિ હતી. ત્યાં કોઇ જાતનો શોક નહોતો. સીતાજીને લાવ્યા પછી રાવણે તેમને અશોક વાટિકામાં રાખ્યાં હતાં. અશોક વૃક્ષ ખૂબ પવિત્ર તથા અપાર સમૃદ્ધિ આપનાર તથા દુઃખનો નાશ કરનાર છે. આ વૃક્ષ ઘરનાં આંગણામાં કે કુંડામાં વાવવાથી તમે ખૂબ સમૃદ્ધિવાન બનશો. તમારાં બધાં દુઃખ દૂર થઇ જશે. આ વૃક્ષનો છોડ વાવવાથી આ લેખકને ઘણો સુખદ તથા દિવ્ય અનુભવ થયો છે. આ વૃક્ષ વાવી તમારાં દુઃખ દૂર કરો. સમૃદ્ધિવાન બનો. આ વૃક્ષનાં પાન આસોપાલવ જેવાં છે. તે પૂજનમાં વપરાય છે.